Filološki i Filozofski fakultet

Gostujuća predavanja istraživača iz Slovenačke akademije znanosti i umjetnosti

Pozivamo vas na predavanja koja će održati istraživači Instituta za slovenačku etnologiju pri Naučno-istraživačkom centru Slovenačke akademije znanosti i umjetnosti (Ljubljana).

Utorak, 9. maj 2023. u 11h u Svečanoj sali Filozofskog/Filološkog fakulteta u Nikšiću: Dr Jurij Fikfak, *Opraštanje: Običaji pogrebnih rituala u doba pandemije*

Srijeda, 10. maj 2023. u 9,30h u Svečanoj sali Filozofskog/Filološkog fakulteta u Nikšiću: Dr Ingrid Slavec Gradišnik*, Folklor i folkloristika: od proučavanja starina do tumačenja izraza ljudskog stvaralaštva*

Srijeda, 10. maj 2023. u 11h u Svečanoj sali Filozofskog/Filološkog fakulteta u Nikšiću: Dr Saša Babič, *Kakav je školski humor danas: prikupljanje slovenačkog školskog folklora putem elektronskog upitnika*

Riječ je o uzvratnoj posjeti kolega u okviru realizacije bilateralnog projekta „Savremeni folklor i tragovi njegove transformacije“ koji sa crnogorske strane, realizuju: prof. dr Ljiljana Pajović-Dujović (Filološki fakultet), rukovoditeljka projekta, doc. dr Sanja Šubarić (Filološki fakultet) i doc. dr Miomirka Lučić-Rakonjac (Filozofski fakultet).

Više informacija o temi i predavačima možete pročitati u dokumentima koja su u prilogu.

1.**Dr Jurij Fikfak** je istraživač na Institutu za slovenačku etnologiju pri Naučno-istraživačkom centru Slovenačke akademije znanosti i umjetnosti (Ljubljana). Studirao je u SAD (Cambridge), kao DAAD stipendista boravio je u Münchenu i Tübingenu, te bio gostujući profesor na nekoliko austrijskih univerziteta u Beču, Celovcu i Grazu. Učestvovao je u radu nekoliko međunarodnih udruženja (SIEF, ISFNR, EASA, DGV, ISA). Član je Izvršnog odbora međunarodnog semiotičkog udruženja IASS-AIS (International Association for Semiotic Studies), kao i član uredništva nekoliko međunarodnih naučnih časopisa.

Jurij Fikfak (ZRC SAZU), *Opraštanje: Običaji pogrebnih rituala u doba pandemije*

Ovim predavanjem tematizuje se istraživanje uticaja koje je pandemija COVID-19 imala na prakse pogrebnih obreda u Evropi i Sloveniji. Pandemija je izazvala velike promjene u tradicionalnim pogrebnim običajima, uzrokujući emocionalni stres i ograničavajući ljude da se na tradicionalan način oproste od svojih voljenih i da tuguju za njima. Fokus ovog istraživanja je traženje odgovora na pitanje kako su se u vrijeme pandemije, porodice, pružaoci usluga i druge zainteresovane strane, prilagodile novoj stvarnosti.

2. **Dr Ingrid Slavec Gradišnik** je glavna naučna saradnica Instituta za slovenačku etnologiju pri ZRC SAZU (Ljubljana). Njena istraživanja usmjerena su na opštu i regionalnu etnologiju, istoriju etnologije, kulturno nasljeđe, identitet i etnološku leksikografiju. Do 2001. godine radila je na Univerzitetu u Ljubljani, na Fakultetu umjetnosti, odsjek za etnologiju (i kulturnu antropologiju). Urednica je i kourednica više od 20 monografija, autorka je brojnih članaka u slovenačkim i stranim naučnim časopisima, poglavljima knjiga, kako domaćih, tako i stranih publikacija i enciklopedijskih članaka. Svoj veliki naučni doprinos dala je i daje, kao glavna urednica časopisa *Traditiones*, kaoi prilikom uređivanja institutskih knjižnih fondova.

Dr Ingrid Slavec Gradišnik*, Folklor i folkloristika: od proučavanja starina do tumačenja izraza ljudskog stvaralaštva*

Predavanje će sažeto izložiti pojmove folklora i njegovo istraživanje. Bez obzira na to kako je folkloristika zamišljena (kao autonomna, filološka, etnološka, antropološka disciplina), ona odražava dileme bavljenja kulturnim, stvaralačkim i društvenim osnovama folklora: folklor kao proizvod (folklorni fenomeni ili pojave) i istorijski i savremeni proces (stvaranje, prenošenje i transformacija), lokacije folklora (društveni i kulturni konteksti), tradicija/nasljeđe, folklorni akteri – proizvođači, reproduktori, publika – (imaginarni narod, pojedinac, male grupe, etnički/nacionalni entiteti ), i kako je folklor povezan sa pitanjima identiteta, moći i društvenih promjena.

3. **Dr Saša Babič** je docentkinja na Postdiplomskoj školi Naučno-istraživačkog centra Slovenačke akademije znanosti i umjetnosti (Ljubljana) i jedna od glavnih urednica naučnog časopisa Studii Mithologica Slavica. Članica je Međunarodnog društva za narodna istraživanja, Međunarodnog društva za etnologiju i folklor i Međunarodnog udruženja paremiologa (AIP-IAP). Njeno istraživanje obuhvata folklorističke, etnolingvističke i semiotičke pristupe, sa osnovnim ciljem pronalaženja kratkih folklornih formi u dubljim slojevima kulture.

Dr Saša Babič, *Kakav je školski humor danas: prikupljanje slovenačkog školskog folklora putem elektronskog upitnika*

Kakve viceve ​​ osnovci i srednjoškolci danas pričaju jedni drugima, koliko su sujevjerni, koje psovke koriste, kao i kakve jedni drugima, vole da šalju, npr. mim, izrazito modernu folklornu formu? Tokom dvije školske godine, Institut za slovenačku etnografiju pri SAZU, prikupljao je folklorni materijal učenika putem e-upitnika; informacije o sakupljanju su se širile uglavnom metodom *sniježne grudve*. Ova prezentacija ima za cilj da predstavi obje sakupljačke akcije, pojam dječijeg folklora, izazove sakupljanja savremenog folklora, kao i da preispita korištene metode.